ଆସାମର ଲେଖିକା ଶିଖା ଶର୍ମାଙ୍କୁ ଏକ ଫେସବୁକ୍ ପୋଷ୍ଟ ପାଇଁ ଦେଶଦ୍ରୋହ ଅଭିଯୋଗରେ ଗିରଫ କରାଯାଇଛି । ଏହା ପୂର୍ବରୁ ସେ ଆସାମର ଶାସକ ଦଳ ବିଜେପି ବିରୋଧରେ ସୋସିଆଲ ମିଡି଼ଆରେ ପୋଷ୍ଟ କରୁଥିବାରୁ ତାଙ୍କୁ ବଳାତ୍କାର ଧମକ ମିଳିଥିଲା ।
Share this:
ଗୁଆହାଟିଃ ଦେଶଦ୍ରୋହ ଅଭିଯୋଗରେ ଆସାମର ଲେଖିକା ଶିଖା ଶର୍ମାଙ୍କୁ (Sikha Sarma) ଗିରଫ କରାଯାଇଛି । ଛତିଶଗଡ଼ରେ ମାଓବାଦୀଙ୍କ ଦ୍ୱାରା ସୁରକ୍ଷା କର୍ମୀମାନଙ୍କ ହତ୍ୟା କରାଯିବା ଘଟଣା ପରେ ସୋସିଆଲ ମିଡି଼ଆରେ ସେ ଦେଇଥିବା ଏକ ମନ୍ତବ୍ୟକୁ ନେଇ ତାଙ୍କ ବିରୁଦ୍ଧରେ ଅଭିଯୋଗ ହେବା ପରେ ତାଙ୍କୁ ନ୍ୟାୟିକ ହେପାଜତକୁ ପଠାଯାଇଛି ।
ଶିଖା ଶର୍ମାଙ୍କ ଏହି ପୋଷ୍ଟ ଫେସବୁକରେ ସଙ୍ଗେ ସଙ୍ଗେ ୧୧,୦୦୦ରୁ ଅଧିକ କମେଣ୍ଟସ୍ ପାଇଥିଲା । ଅତି କମରେ ୧,୬୦୦ ଥର ଏହି ପୋଷ୍ଟ ଶେୟାର୍ ହୋଇଥିଲା ଓ ଏହା ସହ ବିବାଦ ଆରମ୍ଭ ହୋଇଥିଲା ।
ମାଓବାଦୀମାନେ ସି.ଆର୍ରା.ପି.ଏଫ୍. ଯବାନ ରାକେଶ୍ୱର ସିଂ ମନହାସଙ୍କୁ ପାଞ୍ଚ ଦିନ ପଣବନ୍ଦୀ ରଖିଥିଲେ ।
ଦୁଇ ଜଣ ବିଜେପି କାର୍ଯ୍ୟକର୍ତ୍ତା ଏହି ପୋଷ୍ଟ ଉପରେ ପୋଲିସରେ ଅଭିଯୋଗ କରିଥିଲେ । ତା' ପରୋ ପୋଲିସ ଭାରତୀୟ ପିଙ୍ଗଳ କୋଡର (IPC) ଦଫା ୧୨୪ (କ) (ଦେଶଦ୍ରୋହ), ୨୯୪ (କ), ୫୦୦ (ବଦନାମ କରିବା), ୫୦୬ (ଆପରାଧିକ ଧମକ ଦେବା) ଓ ଆଇ.ଟି. ଆକ୍ଟର ଦଫା ୪୫ ଅଧୀନରେ ରେଖା ଶର୍ମାଙ୍କ ବିରୁଦ୍ଧରେ ଏକ ମାମଲା ରୁଜୁ କରିଥିଲା (Assam writer Shikha Sarma arrested)।
"ଶିଖା ଶର୍ମାଙ୍କୁ ବୁଧବାର ରାତିରେ ଗିରଫ କରାଯାଇଥିଲା ଓ ଗୁରୁବାର ଦିନ କାମ୍ରୁପ (ମେଟ୍ରୋ) ଜିଲ୍ଲା କୋର୍ଟରେ ତାଙ୍କୁ ହାଜର କରାଯାଇଥିଲା । ଆମେ ତାଙ୍କ ପାଇଁ ପୋଲିସ ହେପାଜତକୁ ମାଗିନାହୁଁ । ତାଙ୍କୁ ୧୪ ଦିନିଆ ନ୍ୟାୟିକ ହେପାଜତକୁ ପଠାଯାଇଛି," ଗୁଆହାଟୀ ପୋଲିସ କମିଶନର ମୁନ୍ନା ପ୍ରସାଦ ଗୁପ୍ତା ପିଟିଆଇକୁ କହିଛନ୍ତି ।
ଏପ୍ରିଲ ୩ ତାରିଖରେ ଛତିଶଗଡ଼ର ବିଜାପୁରରେ ମାଓବାଦୀମାନେ ବିଭିନ୍ନ ସୁରକ୍ଷା ବାହିନୀର ୨୨ ଜଣ ସୁରକ୍ଷା କର୍ମୀଙ୍କୁ ହତ୍ୟା କରିଥିଲେ । ଏହି ଆକ୍ରମଣରେ ୩୧ ଜଣ ସୁରକ୍ଷା କର୍ମୀ ଆହତ ହୋଇଥିଲେ । ମାଓବାଦୀମାନେ ଜଣେ ସି.ଅର୍.ପି.ଏଫ୍. କର୍ମୀଙ୍କୁ ପଣବନ୍ଦୀ ବି ରଖିଥିଲେ । ପାଞ୍ଚ ଦିନ ପରେ ତାଙ୍କୁ ସେମାନେ ମୁକ୍ତ କରିଥିଲେ ।
ନିହତ ହୋଇଥିବା ସୁରକ୍ଷା କର୍ମୀମାନଙ୍କ ମଧ୍ୟରୁ ଦୁଇ ଜଣ - ଇନ୍ସପେକ୍ଟର ଦିଲୀପ କୁମାର ଦାସ ଓ କନଷ୍ଟେବଳ ବାବୁଲ ରାଧା - ଆସାମର ଥିଲେ । ସେହି ସମୟରେ ଶିଖା ଶର୍ମାଙ୍କ ଫେସବୁକ୍ ପୋଷ୍ଟ ରାଜ୍ୟରେ ଜନସାଧାରଣଙ୍କ ଦୁଃଖ ଦେଇଥିଲା ବୋଲି କୁହାଯାଉଛି ।
ଏହା ପୂର୍ବରୁ ଶିଖା ଶର୍ମା ଆସାମର ଶାସକ ଦଳ ବିଜେପି ବିରୋଧରେ ସୋସିଆଲ ମିଡି଼ଆରେ ନିୟମିତ ପୋଷ୍ଟ କରୁଥିବା କାରଣରୁ ତାଙ୍କୁ ଅନେକ ବଳାତ୍କାର ଧମକ ମିଳିଥିଲା । ସେ ସେହି ଧମକଗୁଡ଼ିକ ବିଷୟରେ ପୋଲିସ ନିକଟରେ ଅଭିଯଓଗ କରିଥିଲେ ବି କୌଣସି କାର୍ଯ୍ୟାନୁଷ୍ଠାନ ହୋଇ ନ ଥିଲା ।
୨୦୧୭ ମସିହାରେ ପ୍ରତିରକ୍ଷା ଓ ଗୃହ ମନ୍ତ୍ରଣାଳୟ ଏକ ଆର୍.ଟି.ଆଇ. ପ୍ରଶ୍ନର ଉତ୍ତରରେ କେନ୍ଦ୍ରୀୟ ସୂଚନା ଆୟୋଗକୁ କହିଥିଲେ ଯେ ସେନା ବା ପୋଲିସରେ 'ଶହୀଦ' ବା martyr ଶବ୍ଦ ନାହିଁ । କାର୍ଯ୍ୟ ସମୟରେ ସୈନିକ କିମ୍ବା ପୋଲିସ୍ କର୍ମୀଙ୍କ ମୃତ୍ୟୁ ହେଲେ ସେମାନଙ୍କୁ "ଯୁଦ୍ଧ ମୃତ୍ୟୁ' (battle casualty) ବା 'ଅଭିଯାନ ମୃତ୍ୟୁ' (operations casualty) କୁହାଯାଏ ବୋଲି ଏହି ଦୁଇ ସଂସ୍ଥା କହିଥିଲେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
